Document ID: 32005R0425

KOMISIJAS REGULA (EK) Nr. 425/2005
(2005. gada 15. marts),
ar ko groza Eiropas Parlamenta un Padomes Regulu (EK) Nr. 998/2003 attiecībā uz valstu un teritoriju sarakstu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003, ar kuru nosaka dzīvnieku veselības prasības, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (1), jo īpaši tās 10. un 21. pantu,
tā kā:
(1)
Regula (EK) Nr. 998/2003 nosaka trešo valstu un teritoriju sarakstu, no kurām, ievērojot zināmas prasības, var tikt atļauta lolojumdzīvnieku pārvietošana uz Kopienu.
(2)
Regulā (EK) Nr. 998/2003, kurā grozījumi izdarīti ar Komisijas Regulu (EK) Nr. 592/2004 (2), ir noteikts trešo valstu pagaidu saraksts, kurā jāiekļauj valstis, kurās nav trakumsērgas, un valstis, attiecībā uz kurām nav konstatēts, ka trakumsērgas risks, nokļūstot Kopienā dzīvnieku pārvietošanās rezultātā no to teritorijām, būtu lielāks par risku, kas saistīts ar pārvietošanos starp dalībvalstīm.
(3)
Saskaņā ar Taivānas sniegto informāciju rodas pārliecība, ka Taivānā nav trakumsērgas un ka trakumsērgas risks, nokļūstot Kopienā lolojumdzīvnieku pārvietošanas rezultātā no Taivānas nav konstatēts lielāks par to risku, kas saistīts ar pārvietošanos starp dalībvalstīm. Tāpēc Taivāna ir iekļaujama Regulas (EK) Nr. 998/2003 noteiktajā valstu un teritoriju sarakstā.
(4)
Skaidrības labad šis valstu un teritoriju saraksts jāaizstāj pilnībā.
(5)
Tādēļ attiecīgi jāgroza Regula (EK) Nr. 998/2003.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 998/2003 II pielikumu aizstāj ar šīs regulas pielikuma tekstu.
2. pants
Šī regula stājas spēkā 2005. gada 19. martā.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 15. martā

Labels: 5
0
3
8
6
18